DA Den Europæiske Unions Tidende C 296/28

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER PÅ OMRÅDET BENÆVNT BIANCAVILLA

REPUBLIKKEN ITALIEN — REGIONEN SICILIEN

ERHVERVSAFDELINGEN — DET REGIONALE ERHVERVS- OG MINEDEPARTEMENT

REGIONALKONTORET FOR KULBRINTER OG GEOTERMI (U.R.I.G.)

2009/C 296/10

Selskabet EniMed — Eni Mediterranea Idrocarburi S.p.A. med hovedsæde i Gela (CL) Strada Statale 117 bis — Contrada Ponte Olivo (postnummer 93012), ITALIA — C.F. 12300000150, der er enerepræsentant, med 50 %, og selskabet Edison S.p.A. med hovedsæde i Milano MI, Foro Buonaparte 31 (postnummer 20121), ITALIA med 50 %, har ved skrivelse af 12. juni 2009 til erhvervsafdelingen, som har kompetence til at meddele tilladelser inden for råstofområdet i regionen Sicilien, og som har hovedsæde i Via Ugo La Malfa 87/89, 90146 Palermo PA, ITALIA, med henvisning til Siciliens regionallov (L.R.S.) nr. 14 af 3. juli 2000 om gennemførelse af direktiv 94/22/EF i fællesskab anmodet om tilladelse til efterforskning efter flydende og gasformige kulbrinter på det område, der normalt benævnes »Biancavilla«; dette område dækker et areal på 7 400 ha (74,00 km2) beliggende i det centrale/østlige Sicilien i provinserne Enna og Catania. Det pågældende område grænser mod syd op til tilladelsen »Paternò« (Edison 100 %) og i de andre retninger til frie områder.

Berørte kommuner i Enna-provinsen: Centuripe og Regalbuto. Berørte kommuner i Catania-provinsen: Adrano, Biancavilla, Santa Maria di Licodia og Regalna.

Perimeteren for det område, ansøgningen omfatter, afgrænses ved en ubrudt linje gennem punkterne »A«, »B«, »C«, »D« og »E«, der defineres således:

A. Punkt ved det sydøstlige hjørne af huset beliggende i 457 m højde 420 m nordøst for Contrada Grotte Rosse.

B. Punktet ved det nordvestlige hjørne af huset beliggende i 648 m højde i Contrada Paricchia.

C. Punktet ved det sydøstlige hjørne af huset beliggende i 615 m højde i C. Ingiulla 400 m nordveds for Chiusa di Don Ascenzio.

D. Punktet ved afkørslen til Villaggio S. Francesco fra vejen mellem S. Maria Licodia og Ragalna Ovest sammenfaldende med punkt »B« i »Paternò«-tilladelsen.

E. Punktet ved klokketårnet af kirken S. Maria della Croce i Regalbuto sammenfaldende med punkt »A« i »Paternò«-tilladelsen.

Geografiske koordinater

Punkt Nordlig bredde Østlig længde (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Interesserede kan fremsætte ansøgning om tilladelse inden for samme område inden for 90 dage efter offentliggørelsen af nærværende meddelelse i Den Europæiske Unions Tidende. Ansøgninger, der indløber efter nævnte frist, tages ikke i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Med henvisning til artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (regionen Siciliens officielle tidende) nr. 32 af 7. juli 2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er udstedt ved erhvervsafdelingens dekret nr. 91 af 30. oktober 2003 og nr. 88 af 20. oktober 2004, offentliggjort i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på regionalkontoret for kulbrinter og geotermi under det regionale erhvervs- og minedepartement, Via Ugo La Malfa 101, 90146 Palermo PA, ITALIA, hvor de ligger til gennemsyn for interesserede.